सेवा सोसाइटी गुरु नानक पुरा ने शहीदी पर्व पर कीर्तन दरबार करवाया
जालंधर | मातागुज्जर कौर और चारों साहिबजादों के शहीदी पर्व के मौके पर कीर्तन दरबार सेवा सोसाइटी गुरु नानक पुरा चौगिट्टी की ओर से सालाना कीर्तन दरबार करवाया गया। इसमें सचखंड श्री दरबार साहिब श्री अमृतसर के हजूरी कीर्तनी जत्थे भाई रविंदर सिंह और भाई शौकीन सिंह के अलावा भाई प्रिंसपाल सिंह, भाई फतह सिंह धालीवाल, भाई मनजीत सिंह ने गुरबाणी के कीर्तन और ज्ञानी तरसेम सिंह मोरांवाली के ढाढी जत्थे ने ढाढी वारों से संगत को निहाल किया। इससे पहले श्री गुरु ग्रंथ साहिब के पावन स्वरूप कीर्तन दरबार स्थल तक ले जाने के लिए श्री गुरु ग्रंथ साहिब जी की छत्रछाया पंज प्यारों की अगुवाई में नगर कीर्तन भी सजाया गया। इसमें प्रदीप सिंह विक्की, कुलदीप सिंह, हरदीप सिंह, दिलबाग सिंह, कुलबीर सिंह, कौंसलर मनजिंदर सिंह चट्ठा थे।
mai_Deva hin_Deva